
ne aziende furlane 

e domande la 

cognossince de 
lenghe furlane par assumi. 
Une television furlane local 
si domande, intun servizi, se 
cheste no sedi discriminazion. 
Lis competencis linguistichis 
intal setôr lavoratîf no son 
un element discriminatori: 
cemût che si pues domandà la 
cognossince dal inglês, dal rus 
o dal cinés no si capìs parcè che 
tal càs dal furlan la cuistion e 
varès di jessi divierse. Si fevele 
di une lenghe ricognossude 
par leg a nivel statàl e un tant 
al varès di basta. Ribaltìn la 
cuistion: se si acete che si 
domandin pe assunzion ciertis 
competencis par inglês, par rus, 
par cinés o par cualchi altre 

uale ise la vere 
iscriminazion? 


lenghe, parcè no si varessino di 
acetà par furlan? No ise cheste 
la vere discriminazion? 

A son za lavòrs là che no si 
pues fà di mancul de lenghe 
furlane. No ‘nd è tancj, ma a 
son. Par esempli, par insegnà 

a scuele il furlan si domandin 

competencis ta cheste lenghe; 
par lavorà inte radiotelevision 
publiche pai spazis in 

lenghe furlane si domande 

la cognossince de lenghe. 

Se une aziende privade, pal 
gjenar di lavòr che e davuelc 
o pal ambient specific là che 

si davuelç, e domande la 
cognossince de lenghe furlane, 
no si capìs là che al varès di 
jessi il scandul. 

Clâr che la domande de 
cognossince dal furlan e 
impedìs a cui che no lu cognòs 
di acedi a chel lavôr. Compagn 
che la domande de lauree o 

de cognossince di une lenghe 
foreste e inibìs l'acès a chest 
lavôr a cui che nol è laureàt o 
nol cognòs ché lenghe foreste. 
Par chest nissun si scandalize. 
O tornìn a ce che si diseve 
prime. La discriminazion reàl 
le fàs cui che si scandalize par 
cheste domande. 

La discriminazion redl e je 
ancjemò chê cuintri de lenghe 
furlane: se la sô presince intal 
mont de scuele e fos plui 

avocats» 





sistematiche e incisive, la 

sô cognossince, domandade 
come ta chest câs, no sarès un 
probleme par di nissun. Duncje 
se si à voie di dà la pussibilitàt 
a ducj - cemût che e dîs la 
sindicaliste sintude tal servizi 
televisîf - di rispuindi a avîs 

di vore di cheste fate al è ben 

e al conven, inte suaze di une 
scuele e di une formazion che a 
sedin plurilengals e di cualitàt, 
meti adun un sisteme di 
insegnament de lenghe furlane 
e di istruzion formazion ancje 


66 J: 


i” e “in lenghe furlane. E 


* Organisim che al met dongie 
lis associazions e i grups plui 
rapresentatifs des comunitàts 
furlane, slovene e giermanofone 
dal Friùl 


% a pagjine 8 


Pag]. 2 





LA PATRIE DAL FRIÙL 


FEVRAR 2019 


PRESENTADE UNE GNOVE EDIZION IN LENGHE 


LINT FURLANE 








La Bibie pal popul 


La Peraule di Diu par furlan: 


une intuizion straordenarie di pre Checo Placerean 


e une fature che e à durât agns e agns di pre Antoni Beline 





LA GNOVE EDIZION DE BIBIE 








uant che vinars il prin di 
Fevrâr il professor Cesare 
Scalon, te presentazion 
de seconde edizion de Bibie, al 
à citàt pre Antoni Beline disint: 
«La Bibie e je nassude fùr dal 
templi e le àn voltade doi predis 
segnats tal libri neri de Curie», mi 
è vignùt un grop tal cùr. 
Cetant vere che e je stade 
cheste afermazion! Agns e 
agns di scombatiments, di 
incomprensions, di condanis 
- o volarès dî di scomunichis - 
moràls e psicologjichis che pre 
Checo Placerean e pre Antoni 
Beline a àn scugnût pati. No par 
nuie, la prime publicazion de 
Bibie no le à fate la arcidiocesi, 
ma un editòr laic: Ribis. E si 
tratave de Peraule di Diu, dal 
Libri dai libris, de Peraule di Vite 


A 25 agns de publicazion de 


edizion in vot volums e a 20 de 
jessude intun unic, e à viodùt la lùs 
la gnove edizion da “La Bibie” in 
lenghe furlane, rinovade inte vieste 
grafiche e intal formàt e riviodude 
inte grafie de lenghe furlane daùr 
des normis uficializadis de lec 
regjonàl 29 dal 2007. La gnove 
edizion e ven incuintri aes tantis 
domandis di chescj agns, dopo 
che la precedente e jere aromai 
esauride. 
A curà l'adatament de grafie al 
è stàt pre Roman Michelot di 
Glesie Furlane, cu la consulence 
di pre Loris Della Pietra, diretòr 
dal Ufici liturgjic diocesan, e di 
Gabriele Zanello, docent di Lenghe 
e Leterature furlane de Universitàt 
dal Friùl. 
La riproduzion dai mosaics de 
Basiliche di Aquilee cu lis storiis 
di Jone su la custodie dal volum e 
je stade sielte dal editòr, l'Istitàt 
Pio Paschini pe storie de Glesie in 


eterne, no di storiutis. 

Aghe passade, e je vere! Ma intant 
la incomprension, la pache, la 
esclusion e à fat 


sanganà cualchidun. 
Mi è vignit tal cjâf il 
Vanzeli là che al dîs 


«No isal biel sinti 
che Diu nol è un forest, 


poleàt tal timp, pe difese di cui 
che al à la vite plui dificile. Une 


glesie che e jude e che e scombat 


par che il debil 


al vedi fuarce, al 
vedi sperance. 
Une glesie che no 


che prime si cope ma un di cjase; met stralens, ma 
i proietis eposiur :lParicheal scolte, i e incoragje 
fâs il monument (cf. ; i debii, i piçui... 
Le 11,47). Salacor, Che al capis, E trai picuiei 

al sarà il destin di che al jude? debii o met ancje 
cui che al cjale plui Lial sta il sens lis minorancis 


lontan! Ma che a 
sedin i sorestants de 


glesie responsabii 

di chestis esclusions, o stenti 

a concepîlu. O imagjini une 

glesie che e sta denant, in teste a 
scombati pe vite, pai dirits umans 
e pal rispiet des diversitàts e 

des minorancis che la storie e à 


di tradusi par furlan» 


linguistichis. 
No isal biel sintî 


che Diu nol è un 
forest, ma un di cjase; il Pari 
che al scolte, che al capìs, che al 
jude? Li al sta il sens di tradusi 
par furlan la Peraule di Diu. Une 
intuizion straordenarie di pre 
Checo, e une fadie che e à duràt 


LIS NOVITÀTS 





Riviodudis la grafie de lenghe, 


la vieste grafiche e il format 





Friùl, par visàsi di cualis che a son 
lis origjins dal cristianisim in tiere 
furlane e une des componentis 

fondamentàals di une identitàt che 


no vůl jessi esclusive, ma vierte 


viers di duc]. 
Cun cheste gnove edizion, si à 
volùt ancje memoreà doi oms di 


agns e agns di pre Antoni. 

O soi content di véur dade une 
man, insiemi a altris amîs. O jeri 
presint ancje jo tal lontan 1979, in 
ché dì che pre Checo e pre Antoni 
a firmavin il contrat cul editor 
Ribis par ché splendide edizion 
vignude fùr in vot volums cun 
tante iconografie sacre a ilustrà il 
test biblic. Di ché volte no ai mai 
fermât di lavorà intor de Bibie 

di Ribis, sore de prime edizion 
publicade dal Istitùt Pio Paschini 
tal 1997 e in cheste ultime vore, 
dulà che il lavor fondamentàl al è 
stàt chel di meti in grafie uficiâl. 
E pe enesime volte, tocje passà 
peraule par peraule, rie par rie, 
pagjine par pagjine. Ma no mi 

à mai displasùt. Al è ce che o ai 
podùt fà pal popul furlan, pai 
nestris cristians, pe glesie. Il 


Glesie e di culture — pre Checo 
Placerean (1920-1986) e pre Antoni 
Beline (1941-2007) - che, in prime 
persone e cul jutori di altris di 

lôr, a àn sfadiàt une vore par rivà 
ae version integral de Bibie par 
furlan, che e fo aprovade cul decret 
de Conference episcopàl taliane. 
Ae presentazion de gnove Bibie, 

il prin di Fevrâr inte sale Paolino 

di Aquilee a Udin, il gardenàl 
Gualtiero Bassetti, president de 
Cei, si è cjapàt l’impegn di dà 

cors ae aprovazion dal Messàl 

in lenghe furlane che al è pront 

di agns, ma ancjemò nol à vùt 
l'imprimatur dal Vatican. Intai 

lôr salùts, sedi il vicepresident de 
Regjon Riccardo Riccardi che il 
sindic di Udin Pietro Fontanini a 
vevin solecitàt in merit il president 
de Cei, che al à rispuindùt: «E je 
une robe dovude, ma prime si varà 
di là indevant cu la riforme di chel 
talian». Vignarà ben chel moment, 
ma cuissà cuant. Il 











FURLANS 
PE EUROPE 


ie Dispès o sin masse impegnàts a 
difindi, a proponi la nestre idee auto- 
nomiste, di autodeterminazion pal 
popul furlan, che o corìn il pericul di 
dismenteà il parcè di cheste bataie. 
I atacs si tornin simpri a presentà e, 
cuasi ogni dì, si cjatin impegnàts a 
bataià cuintri i tentatîfs di strenzi i 
spazisindulà movisi.I esemplis a son 
tancj: si va dal asset istituzional che 
cun chelsi prove aanulàdiun pontdi 
viste gjeografic il Friùl, midiant di un 
svuacet aministratîf, a chel culturàl 
dulà che la lenghe e ven calcolade 
un aspiet folcloristic, intimist e no 
invezit chel element primari e che al 
sburte une comunitàt. 

ik Si cjatìn duncje obleàts a difindi 
cui dincj chei pòcs spazis concui- 
stats, chés lecs che o vin cun fature 
gjavadis fùr al centralisim roman 
e regjonal. Chest sfuarc continui 
al esaurìs lis fuarcis, al semene 
sfiducie e pessimisim, nus ridûs 
a une sumission di timps devant 
de machine poderose di vuere de 
propagande stataliste. No dome: 
in maniere incussiente, si ridusìn a 
calcolà strategjiche la difese di chés 
avanvuardiis, concuistadis cun tan- 
te fature, e la resistence e somee la 
uniche strade percoribile. 

si: Che al sedi ben clàr che no 
dome e je juste e sacrisante cheste 
resistence, il difindi chel pòc che si 
è otignùt, ma no podìn simpri stà 
intal pantan de trincee, in spiete di 
une gnove canonade, sperant che 
no sedi ché definitive. 

i Cjalà di là dal fil spinât al vùl dî 
interogàsi sul parcè che o volìn la au- 
tonomie, cemàt che o volìn aplicale, 
ce che e significhe autodetermina- 
zion viers di chel stàt che, che si vueli 
o no, o fasìn part. A son domandis 
che o scugnin fasi no par curiositàt 
inteletuàl e nancje in maniere teori- 
che, parcè che dome des rispuestis 
che o sarìn in ståt di ufrî e pues nassi 
ché propueste che e slargje l'orizont 
de politiche furlaniste. 

i Duncje, si trate di uni la ativitàt 
concrete di denunzie, la pussibilitàt, 
ancje cheste concrete, di soluzions 
diviersis di chés proponudis dai 
atuài, ma ancje passàts, governants, 
ae vision di un popul furlan che al vùl 
ritaiàsi il so puest, il so toc di storie 
inte assemblee plui ample de Europe. 
is In sintesi: o voln autodeter- 
minàsi par jessi parons dal nestri 
destin, par afermà che chest al è un 
dirit inalienabil. Par dîle in pocjis 
peraulis: parcè che o volìn che in 
futàr si vivi miòr. 

> Chest “Sium di une robe”, al di- 
sarès Pasolini, al è dai furlans par 
vie de storie di cheste tiere, par chel 
Patriarcjàt di Aquilee, fâr di civiltàt, 
che nol è nostalgjie dal passàt, ma 
sperance, invît a un futûr di convi- 
vence, di integrazion e democrazie.II 

1 è tant ce fà, nol 
< < è timp di pierdi». 
Nomenade ai 15 di 


Zenâr, Patrizia Pavatti e à tacàt 
daurman a lavorà intun clime une 
vore positîf, cuasi di aprovazion gje- 
neràl. Femine di scuele, preparade 
e cuntun stîl felpàt, ma decîs, la sò 
nomine e à vùt cussì bon acet parcè 
che eje consideradela persone juste 
intal puest just: ma cussì tant gradi- 
ment, no ise ancje une responsabi- 
litàt in plui? «Sigùr - nus rispuint 
— al è un grant plasé vê ogni dì un 
grum di auguris e di manifestazions 
di sodisfazion di bande di tancj che 
o ai cognossùt intai agns che o ai de- 
dicât al lavòr inte scuele. Al è ancje 
di dî dut câs chela stime de inte cree 
une vore di aspetative: ducj si spie- 
tin che la situazion e ledi in miòr, e 
la responsabilitàt e je tante. Jo 0 co- 
gnòs lis més cualitàts e ancje i miei 
limits, e par chest o varai bisugne 
dal jutori di ducj. Il lavòr di scuadre 
al premie simpri». 

Diretore, in ce stàt isal vuè l’Ufici 
scolastic regjonàl? 

«O sin in soference fuarte, prin di 
dut intal numar. Tai ultins agns la 
plante organiche, che e varès di vê 
135 dipendents, e je cuvierte dome 
di 66 unitàts: mancul de metàt. Al 
è clàr che jo o stoi cirint di vê plui 
personal par podé tornà a meti in 
vore ad implen une machine che fin 
cumò e à funzionat dome in gracie 
dal grant valòr dai siei dipendents. 
Ma ancje vint grandis ideis, cemùt 
si fasial a metilis in vore cuant che 
il personàl al à di fà i salts mortài? 
Se o rivassin a vê plui dipendents, 
almancul recuperant ce che o vin 
pierdùt cui pensionaments e il bloc 
dal turnover, alore si podarès resonà 
cun plui trancuilitàt su ce che i co- 
vente ae scuele furlane». 

E ce ur covential ai nestris 
scuelàrs? In ce cundizions sino? 
«La nestre scuele e je di grande 
cualitàt. Lu confermin ducj i scru- 
tinis talians, des provis Invalsi ai 
test Ocse Pisa. In medie, e je une 
scuele di avanvuardie. Dut câs, a 
son scuelis dulà che al è un risultàt 
pardabon ecelent par vie di un con- 
test che aljude: un teritori che al ten 
ae istruzion dai fruts, ents publics 
che a judin, un cuarp docent stabil 
e coinvolt che al lavore intune di- 
rezion univoche. In altris càs nol è 
cussì: al è di fà un sfuarg dopli, ven 
a stài ridusi i câs dulà che lis scue- 
lis a viazin a velocitàt diferenziade, 
e potenzia la ufierte formative dai 
nestris istitàts peantle simpri di plui 
aes dibisugnis e aes vocazions dal 
teritori di riferiment». 

Ciacarant di teritori, o fevelin di 
lenghis... 

«Clàr. Se o fevelìn di coerence cu la 
identitàt di une tiere, al è incredibil 
che il patrimoni plurilengàl nol sedi 
dopràt par fà dal Friùl-Vignesie Julie 
une regjon special pe competence 
linguistiche dai siei zovins». 

Al sarà di crodii, stant che la Pavatti 
eje stade referente pal plurilinguisim 
dal Ufici scolastic regjondl e e à di- 
svilupadis une vore di iniziativis su 
chescj temis (ultin il progjet Rush, 
finanziàt intal program Erasmus 
Plus, cu la partecipazion di partners 


INTERVISTE AE GNOVE DIRETORE DAL UFICI SCOLASTIC REGJONAL PATRIZIA PAVATTI 





La scuele furlane tal 2030? 
«Pardabon plurilengal» 


«Lideal al sarès dà une regjie aes scuelis 


par judalis a sigurà ché che e je 


une oportunitàt cognitive no di pòc» 


PATRIZIA PAVATTI 


«Al è incredibil 

che il patrimoni plurilengàl 
nol sedi dopràt par fà 

dal Friùl-Vignesie Julie 

une regjon special 

pe competence linguistiche 
dai siei zovins» 


de Galizie e de Cravuazie, ndr). 


E la situazion de lec 29/2007 sul 
furlan a scuele, cemùt podìno 
consideràle? Stant che la nestre 
int e domande l’insegnament de 
lenghe, ma i fonts a rivin simpri 
plui tart, e no simpri si cjatin i 
insegnants, ce si puedial fà par 
miorà la situazion e par garantî a 
ducj chei che lu domandin il plen 
rispiet de lec? 

«O cjati che il regolament dal 2011 
par vierzi la pussibilitàt di insegnà 
a ducj chei che a podevin vê titul, 
ancje cence une preparazion speci- 
fiche certificade, al fos la uniche so- 
luzion percoribile: se no o saressin 
ancjemò in spiete di meti in vore la 
leg. In chescj agns al è stàt fat tant, 
ma cumò si pues viodi ancje lis ro- 
bis che a àn funzionat di mancul. Jo 
stesse o ai relazionàt inte suaze de 
ultime Conference di verifiche sul 
stàt di atuazion de lec 29 su lis pro- 
blematichis di chest setòr». 

In ce si puedial incidi? 

«I docents tal elenc regjonàl a son 

















CUI CHE E JE 


La sò designazion a diretore 
dal Ufici scolastic regjonal e à 
metùt dacuardi ducj, ma propit 
ducj. Patrizia Pavatti di fat e à 
une competence professional 
comprovade, che intai agns e je 
passade de programazion euro- 
peane, al coordenament dal di- 
svilup dai progjets sul plurilin- 
guisim, fintremai ae realizazion 
di iniziativis di integrazion dai 
sistemis scolastics, de mobilitàt 
dai students e dai docents, e di 
lifelong learning, ven a stài l'im- 
parâ e l’inzornàsi tal cors di dut 
il percors di vite e di lavòr, che 
al è un dai obietîfs primaris de 
Union Furopeane. La sò ultime 
fadie e je stade chê di dirigjente 
scolastiche tai ultins cuatri agns 
dal Convit “Paolo Diacono” di 
Cividat, une des scuelis plui in- 
nomenadis de regjon dulà che e 
à podùt tocjà cun man i proble- 
mis di ducj i ordins e i gràts de 
nestre scuele, des primariis aes 
superiòrs. Il 


tancj, ma no son avonde chei che 
a son a disposizion par insegnà fùr 
dallòr sît di vore abituàl. Di ché altre 
bande, ejeinttitulade ainsegnà, ma 
che no si è mai metude in elenc: nis- 
sun ju à motivaàts avonde, ma a la- 
ressin coinvolts e sostignùts. A son 
scuelis che metintsi in rét a poda- 


«Mi plasarès che la nestre 
scuele e tignìs dûr 

inte sô nature, une vore 
peade ae inovazion, 

al lavôr in rêt, ai ambients 
di aprendiment digjitâi 

e al contat cul mont 

dal lavôr» 


ressin risolvi chescj problemis, ma a 
son ducj procès di sburtà. E soredut 
di monitorà, parcè che fin cumò, cu 
lis fuarcis a disposizion e cun ducji 
problemis che o vin za frontàt, nol 
è stàt pussibil tignî a ments in timp 
real la situazion. L'ideàl al sarès dà 
une regjie aes scuelis par risolvi 
chescj problemis e judàlis a sigurà 
ché che, ancjemò prin che un dirit 
di leg, eje une oportunitàt cognitive 
no di pòc». 

Si rivaraial a risolvi il probleme 
dai dirigjents e dai diretòrs dai 
servizis aministratifs? 

«Si scuen! La situazion dai nestris 
istitùts eje une vore dificile. Eroiche, 
si podarès dî, pensant a chei di- 
rigjents che a àn un grum di scuelis 
e di ples di vuidà tant che rezidòrs, 
e che a mertaressin une medaie. Un 
bon segnal al è la grande cuantitàt 
di candidaturis pal concors pai di- 
rigjents pai servizis aministratîfs. Al 
sarà plui lavòr a corezi lis provis pre- 
seletivis, ma dal sigûr a saran avonde 
lispersoniscualificadis par stropàlis 
tantis busis tai organics des nestris 
scuelis. E po, mi somee che ancje pai 
dirigjents a saran concjadis lis pro- 
ceduris e, se al vignarà ridefinit il lôr 
percors formatîf, par Setembar jo o 
speri che i gnùfs dirigjents a saran za 
tal lôr puest». 

A nivel di docents, di ce vino bi- 
sugne? Si fevele de necessitàt di 
cjatà i insegnants di sostegn... 
«A dî la veretàt dispès nol è facil 
nancje cjatà insegnants pes scuelis 
de infanzie e pes primariis. Intes 
secondariis a laressin cjatàts inse- 
gnants di classis di concors tecni- 
chis e ancje di matematiche. Par 
ce che al inten il sostegn, che al è 
un teme seri e ineludibil, il proble- 
me nol è dome il numar di chei che 
ancjemò a coventin, ma ancje la 
formazion di chei che a son za in 
servizi. In chest moment, une part 
dai docents e ven di une classe di 
concors diferente e bisugne che a 


vedin un percors formatîf di pueste 
par davuelzi in maniere otimàl il lòr 
lavòr di supuart ai students». 

In ogni câs, la vision di fonde 
che e doprarà tal so lavor cuale 
ise? Se e podès cjalà indevant e 
viodi cemùt che e varès di jessi 
la scuele furlane ca di 10 agns, 
ce speraressie? 

«Mi plasarès che la nestre scuele e 
tignìs dùr intai siei risultàts e inte 
sò nature, une vore peade ae inova- 
zion, al lavòr in rêt, ai ambients di 
aprendiment digjitài e al contat cul 
montdallavòr. Dutis chestis carate- 
ristichis a fasin part dai Sustainable 
development Goals che la Onu nus à 
dât tant che obietîfs pal 2030. O sin 
za indevant, ce che nus mancje e je 
une cussience plui fuarte dal valòr 
des lenghis intun contest moderni. 
Il sium al sarès chel di fà cressi une 
scuele cun plui lenghis: lis cuatri 
dal nestri teritori, ma ancje chês 
de comunicazion global». 

Une clàf pal nestri avignî, duncje, 
a judizi de gnove diretore dal Ufici 
scolastic regjonal e ven de cognos- 
since dal patrimoni plurilengàl 
che tai secui si è insedàt in cheste 
regjon. Par jessi bogns di vierzisi un 
troi tal mont, ma ancje par puartà 
indevant la economie des nestris 
comunitàts, bisugne jessi bogns di 
fevelà plui lenghis: par jessi bogns 
di là pal mont e fà fortune, bisugne 
prin cognossi lis nestris lidrîs. Par 
cressi citadins cussients e libars, bi- 
sugne vé une scuele di cualitàt che e 
jude a pensà cul propri cjàfe a risol- 
vi i problemis, no zirantsi di ché al- 
tre bande. Al Ufici scolastic regjonàl 
cumò chestis robis a somein tornà a 
contà. E no je robe di pòc. E 


DI BIASIOL AE PAVATTI 





UFICI 
SCOLASTIC REGJONAL 
SVUEDAT 


Dal prin di Marg dal 2017, di 
cuant che Pietro Biasiol al è làt 
in pension, la vuide dal Ufici sco- 
lasticregjonaleje za passade dôs 
voltis di man. Alida Misso, che 
lu veve sostituît, si è dimetude 
za tal Autun dal stes an e ancje 
Igor Giacomini, zovin avocat che 
prin al veve vude la competence 
su la part des scuelis de mino- 
rance slovene, al è duràt un an 
par po molà cus e vergons. Il lôr 
rùl al veve di jessi il plui bramàt 
de scuele furlane, invezit duc] 
i doi a àn scuviert che par stà 
sentàts su ché cjadree e coven- 
te une vocazion al martueri. E 
cussì, a àn sielzùt di dismontà jù 
di une barcje che intai agns si è 
disvuedade simpri di plui; in cinc 
agns, a front di desenis di pen- 
sionaments, no je stade nissune 
sostituzion: alè stàtbandît dome 
un pigul concors par cinc puescj 
di funzionari aministratîf. I uficis 
periferics a son colassats: “nol è 
plui nissun”, e je la descrizion 
sintetiche dade dai sindacàts, 
“ca di pòc o fevelarìn cui termo- 
sifons”. In plante organiche aro- 
mai al mancje un dipendent su 
doi. E no son “in marine”... E 


Par viodi chei altris contignùts 
de “La Patrie dal Friùl”, 
abonaitsi. Dutis lis informazions si cjatin sul sît 
www.lapatriedalfriul.org 





Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 
www.lapatriedalfriul.org 


Che tu sedis za abonat o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 


ea 





